Predkladacia správa

	Vláda SR v bode C. 4. uznesenia č. 549/2003 k Návrhu plánu plnenia konsolidačnej funkcie Železníc SR, ktorý vyplynul z projektu transformácie a reštrukturalizácie Železníc SR, vrátane oddlženia Železníc SR zo strany štátu súhlasila so zmenou Zmluvy o návratnom poskytnutí prostriedkov zo Štátnych finančných aktív č. 2586/2001 – KM/a 
zo dňa 1. 8. 2001.
	Dňa 13. 6. 2003 bol podpísaný Dodatok č. 1 k Zmluve o návratnom poskytnutí prostriedkov zo Štátnych finančných aktív uzatvorenej dňa 1. 8. 2001, kde sa v časti II. článku 2 menil ods. 1 zmluvy nasledovne:
“Dlžník sa zaväzuje, že dlžnú sumu istiny uhradí v prospech účtu štátnych finančných aktív Slovenskej republiky č. 4407 – 10724 – 002/0720, vedeného v Národnej banke Slovenska, Bratislava v troch splátkach v zmysle splátkového kalendára nasledovne:

ku dňu:							suma:
15. 6. 2002							325 000 000,- Sk
15. 6. 2004							650 000 000,- Sk
15. 6. 2005							325 000 000,- Sk”

a v tom istom článku sa menil ods. 2 nasledovne: 
“Dlžník je povinný uhradiť úrok 5 % zo skutočne dlžnej sumy počnúc rokom 2001a končiac rokom 2005. Dlžník vypočíta úrok zo skutočne dlžnej sumy a zaplatí vždy do 15. júna nasledujúceho roku za rok uplynulý úrok na účet  veriteľa číslo: 10014 – 10724 – 002/0720.”
	
Vzhľadom na zlú finančnú situáciu a pretrvávajúcu neschopnosť Železníc SR uhradiť záväzky vyplývajúce zo Zmluvy o návratnom poskytnutí prostriedkov zo Štátnych finančných aktív a Dodatku č. 1 k nej požiadali ŽSR o odloženie splátky istiny vo výške 
650 mil. Sk, ktorá má byť splatná k 15. 6. 2004 na 31. 12. 2004.
	Preto predkladáme na rokovanie vlády SR iniciatívne návrh zmeny Zmluvy o návratnom poskytnutí prostriedkov zo Štátnych finančných aktív č. 2586/2001 – KM/a 
z 1. 8. 2001. Návrh Dodatku č. 2 k uvedenej zmluve, ktorým sa má uskutočniť navrhovaná zmena sa nachádza v prílohe predkladaného materiálu. Zároveň navrhujeme pripraviť 
na rokovanie vlády SR návrh na vysporiadanie záväzkov Zmluvy o návratnom poskytnutí prostriedkov zo Štátnych finančných aktív č. 2586/2001 – KM/a z 1. 8. 2001 v celkovom objeme nesplatenej istiny 975 mil. Sk.
	Materiál nemá finančný dopad (odloženie splátky istiny vo výške 650 mil. Sk 
z 15. 6. 2004 na 31. 12. 2004) a nemá dopad na zamestnanosť a životné prostredie.